‘Vacaciones de verano’, pròxima estrena de cine a la Terrassa d’Estiu
2025-07-24

La Terrassa d’Estiu, o cosa que és el mateix, el cinema a la fresca a l’Auditori de la Casa de Cultura de Burjassot, ha preparat una cartellera cinematogràfica que seguirà endavant aquesta setmana amb l’estrena de la pel·lícula Vacaciones de Verano. L’última comèdia dirigida per Santiago Segura i protagonitzada per ell mateix, Cristina Gallego o Patricia Conde, tindrà les seues projeccions els dies, 6, 7, 8 i 9 de juliol a les 22.15 h.

En aquesta nova aventura estiuenca, dos amics, Oscar i Félix, perden el seu treball i es veuen obligats a acceptar un treball temporal com a animadors infantils en un hotel de luxe. Al ser tots dos divorciats, els toquen els seus fills un mes d’estiu i els és impossible compaginar-lo amb el treball, amb la qual cosa decideixen emportar-se als xiquets i ocultar-los a l’hotel, amagats en la zona d’empleats. El que succeeix és que el pla resultarà ser un desastre.

Les entrades per a gaudir de les millors estrenes a la Terrassa d’Estiu tenen un preu de 4 euros i poden adquirir-se telemàticament en aquest ENLLAÇ o en la taquilla de la Terrassa d’Estiu des de mitja hora abans de l’inici de cada projecció. La pròxima pel·lícula que arribarà a la Terrassa d’Estiu és Spiderman: Cruzando el multiverso, que es projectarà el 12 i el 13 de juliol, a les 22.15 h.